NETFLIX-ALKUPERÄISSARJA
Absoluuttista valtaa.
Tietysti haluat sitä.
Et vain tiedä, miten.
Minäpä tiedän.
On olemassa käsikirja.
Siinä kerrotaan pahamaineisten tyrannien taktiikoista,
joiden avulla he hankkivat valtaa.
Jokainen omalla tavallaan.
KAAPPAA VALTA
MURSKAA KILPAILIJAT
HALLITSE PELOLLA
LEVITÄ PROPAGANDAA
LUO UUSI YHTEISKUNTA
Hommassa on kuitenkin pieni juju.
On tehtävä ikäviä valintoja.
Ei kukaan ole sanonut, että hallitseminen on helppoa.
Uskallatko kurkistaa?
Mitä sanasta "tyranni" tulee mieleen?
TYRANNI 1. JULMA HALLITSIJA
Ei. Liian yksinkertaista.
Tyrannia on tuloksia haluavien ihmisten hallintomuoto.
Vapaus ei olekaan aina ollut normi. Ihmisistä on mukavaa olla hallittavina.
Kun ajat ovat vaikeita, ihmisiin vetoaa henkilö,
joka oikealla hetkellä julistaa voivansa yksin korjata kaiken.
Historian menestyneimmät tyrannit toimivat juuri niin.
He muovaavat yhteiskunnat kokonaan uusiksi.
Seuraamalla heidän jalanjäljissään -
sinäkin pystyt siihen.
On olemassa Tyrannin käsikirja.
Noudata vain sen ohjeita, jos haluat tyranniksi.
Siinä se.
Mutta ensin täytyy erottua joukosta ja tarttua vallan kahvaan.
Tästä tarinamme alkaa,
epäonnisesta maisemamaalarista,
joka järjesti itsensä maailman vaikutusvaltaisimman miehen pallille.
SYYSKUU 1934
1 KK SEN JÄLKEEN KUN HITLERISTÄ TULI DIKTAATTORI
Siinä hän on. Adolf Hitler.
Kuukausi sen jälkeen kun hänestä tuli Saksan johtaja.
Miten Adolf Hitleristä tuli Adolf Hitler?
Mitä häneltä voi oppia valtaannoususta?
*PIIRROKSET: ADOLF HITLER
Parikymppinen Hitler oli rahaton, yksinäinen ja epäonnistunut taiteilija.
Haastattelin Hitlerin tavannutta henkilöä, joka sanoi: "Hän oli varsin mitätön.
Hän oli hintelä, ja hänen kädenpuristuksensa oli nihkeä."
Miten hän sai karismaattisen otteen -
valtavasta Euroopan maasta 1900-luvulla?
Se on yksinkertaista.
Jos haluaa hallita,
on uskottava, että voi.
TAKTIIKKA: USKO ITSEESI
Tyranneilla on suuruudenhullu luottamus omiin kykyihinsä.
Se on välttämätöntä.
He pitävät itseään vapauttajina.
He yleensä uskovat,
että vain he voivat pelastaa maailman ja tehdä siitä paremman paikan.
Toisin sanoen he ovat erityisiä.
Huomaatte pian, ettei Hitler ollut ainoa.
Filmi pyörimään.
Pohjois-Korean legendan mukaan Kim Jong-Ilin syntymän hetkellä uusi -
hehkuva tähti valaisi taivaan,
kaksoissateenkaari tuli esiin ja talvi muuttui kevääksi.
Saddam Hussein väitti Jumalan nimittäneen hänet Irakin ikuiseksi hallitsijaksi.
Todisteena siitä hän esitti tapauksia, jolloin oli välttänyt kuoleman.
Haitin diktaattori François Duvalier väitti olevansa iankaikkinen olento,
jonka voodoovoimat aiheuttivat JFK:n salamurhan.
Voiko joku väittää vastaan?
Mutta mistä voi löytää ylimaallisen uskon lähteen?
16 VUOTTA ENNEN KUIN HITLERISTÄ TULI DIKTAATTORI
Hitler väitti löytäneensä omansa varsin odottamattomasta paikasta.
Ensimmäisen maailmansodan verisistä juoksuhaudoista.
Eräänä päivänä hän kuuli oudon äänen ja viestin.
"Siirry."
Useat toverit kuolivat heti,
mutta Hitler selvisi naarmuitta.
Kun sota lähestyi loppuaan -
Hitler yksikköineen joutui sinappikaasun uhreiksi Ypresin taistelussa.
Kun Hitler toipui läheisessä sairaalassa, pastori kertoi hänelle huonoja uutisia.
Ensimmäinen maailmansota oli ohi.
Saksa oli antautunut.
Hitler joutui shokkiin ja menetti näkönsä.
Hysteerinen sokeus iski.
Sitten epätoivon syövereistä nousi näkemys kansan tulevaisuudesta.
Siitä lähtien Hitler tiesi, mikä hänen elämäntehtävänsä oli.
Nämä Hitlerin sanat muistetaan:
"Kävelen kohtaloani kohti unissakävelijän varmuudella."
Kun hän oli ymmärtänyt tehtävänsä, hän toimi automaattiohjauksella.
Mikään ei harhauttaisi häntä päämäärästä.
Juuri sellaista itseluottamusta jokainen tuleva tyranni tarvitsee.
Jotkut ovat ehkä termistä eri mieltä.
Mahdollinen diktaattori on yleensä hyvin narsistinen.
He uskovat olevansa maailmankaikkeuden keskipiste,
ja kaiken täytyy tapahtua heidän tahtonsa mukaan.
Tämä erottaa heidät tavallisista ihmisistä.
Ehkä se ei ole niin paha asia.
Mutta ennen kuin voit toteuttaa kohtalosi, on vielä suuria haasteita voitettavana.
Ensinnäkään sinulla ei ole vielä seuraajia.
Jotta voit nousta valtaan,
tarvitset viestin, joka koskettaa ihmisiä.
On yksi takuuvarma paikka, josta aloittaa.
TAKTIIKKA: RAIVO MYY
Täydellisessä maailmassa yhteiskunnan ei tarvitsisi olla tyrannin ohjauksessa,
mutta katso ympärillesi. Ihmiset ovat vihaisia.
Ja he etsivät syntipukkia.
Olette terroristihirviöitä!
Nerous piilee jo olemassa olevan kaunan ymmärtämisessä -
ja esittämällä itsensä keinoksi sen voittamiseen.
Keinoksi tasata tilit niiden kanssa, joille kaunaa kannetaan.
Haluatko saada ihmisten huomion? Käsikirjan ohje on selvä.
Osoita, että vihollisenne ovat yhteisiä.
INTELLEKTUELLIT
Ja että sinä tuhoat viholliset.
LIBERAALIT
Kuten nämä tyypit.
Libyan johtaja Muammar Gaddafi piti jo nuorena -
länsimaiden tukemaa monarkiaa kritisoivia palopuheita.
Häntä kohdeltiin sankarina, kun hän kaappasi vallan.
Pohjois-Korean isä Kim Il-Sung saavutti asemansa muistuttamalla kansaa -
heidän kokemistaan nöyryytyksistä Japanin armeijan miehityksessä.
Kun Idi Amin nousi valtaan,
hän keskittyi ugandalaisten turhautumiseen entiseen siirtomaaherraansa, Britanniaan.
Heidät on syrjäytetty, ja Britannian siirtomaavalta on ohi.
Ennen ensimmäistä maailmansotaa Saksassa oli hyperinflaatio,
massatyöttömyys, ja leipä maksoi maltaita.
Saksan pettyneiden joukossa oli 30-vuotias Adolf Hitler,
joka oli ottamaisillaan kohtalokkaan askeleen kohti valtaa.
München 1919.
Adolf Hitler oli työtön ja varaton taiteilija,
jolla oli vahvat mielipiteet siitä, mikä oli pielessä -
ja kenen syy se oli.
Hitler sai töitä armeijan tiedustelu-upseerina.
Hänen ensimmäinen tehtävänsä oli seurata kokousta,
jota piti antisemitistinen oikeistoryhmä, Saksan työväenpuolue.
Hitlerin haluttiin pitävän matalaa profiilia,
tekevän muistiinpanoja ja raportoivan kaikesta.
Mutta Hitler ei ollut hyvä ottamaan käskyjä vastaan.
Vuosien raivo ja turhautuminen purkautui.
Hän paasasi juutalaisten salaliitosta, joka sorti saksalaisia.
Ennen kuin jatkamme, annetaan tämän kaverin kertoa -
salaliittoteoriasta, jota Hitler myi.
Hitlerin mukaan Wall Streetin rahoittajat ja Moskovan kommunistit -
olivat osa samaa juutalaista juonta.
Vaikuttaa järjettömältä, mutta se upposi saksalaisiin.
Absurdia tai ei, Hitlerin sanat osuivat ja upposivat.
Hitler liittyi puolueeseen ja hioi esitystään huippuunsa.
Hänen puheensa sisälsivät paljon vihamielisyyttä.
Hän puhui Saksan puhdistamisesta juutalaisista -
ja Saksan nöyryytyksen kostamisesta.
Saksan nousu liittyi kansalliseen ylpeyteen.
Pian Hitleristä tuli puolueen johtaja,
ja puolue sai uuden nimen.
Saksan kansallissosialistinen työväenpuolue.
Se tunnettiin myös "natseina".
Hitlerillä oli nyt paikka tuulettaa raivoaan,
ja uskolliset seuraajat kuuntelivat jokaista sanaa.
Monet saksalaiset ajattelivat Hitlerin sanovan ääneen sen,
mitä he eivät osanneet ilmaista.
Miksi tämä toimi niin hyvin?
Koska ihmiset saivat luvan olla omia itsejään.
Yhteinen epäkohta tuo ihmiset yhteen.
Tuntuu hyvältä, kun on solidaarisuutta ja vahva johtaja,
joka saa kansan nousemaan vähemmistöä tai ulkopuolista uhkaa vastaan.
Vaikea uskoa, että ihmiset niin kärkkäästi syyttäisivät muita ongelmistaan.
TUE SAKSALAISIA KAUPPOJA!
Eivät 1920-luvun saksalaiset olleet -
sen kummempia kuin me tänä päivänä.
Jos jostakusta tuntuu, että omien rajojen sisällä on vihollinen,
hän haluaisi poliitikkojen tekevän asialle jotain.
On helppoa sanoa:
"En koskaan uskoisi Hitlerin kaltaisen tyrannin hurmaavaa viekoittelua."
Ihan varmasti uskoisit.
Mutta absoluuttisen vallan saavuttamiseksi vaaditaan useampi vetoava viesti.
Ja täytyy myydä myös viestinviejä.
Antaa käsikirjan opastaa.
TAKTIIKKA: OLE KANSANMIES
Tyrannina kasvosi edustavat kansakuntaasi -
ja tapa, jolla esiinnyt, riippuu sinusta.
Mutta matkan varhaisessa vaiheessa käsikirja tarjoaa tarkkoja imagoneuvoja.
Näytä kansallesi, että olet yksi heistä.
Tarvitsetko esimerkkejä?
Italian diktaattori Benito Mussolini kutsui itseään ylpeästi kansanmieheksi.
Hän puhui mielellään taustastaan pikkukaupungin sepän poikana.
Valtakautensa alussa Idi Amin ajeli ympäri Ugandaa avo-Jeepissä -
ja esitteli mielellään haitarinsoittotaitojaan julkisesti.
Muammar Gaddafi taas korosti beduiinijuuriaan -
pukeutumalla heimokaapuihin ja yöpymällä teltassa matkustaessaan.
Kuka olisikaan parempi toteuttamaan kansan unelmia -
kuin joku, joka tuntee samoin ja unelmoi samoista asioista.
On menestyneen tyrannin merkki,
jos saavuttaa sellaisen yhteyden itsensä ja massojen välillä.
Kun he astuvat esiin ja sanovat: "Olen sinä. Sinä olet minä.
Olemme kollektiivinen organismi."
Hitler sanoi niin usein puheissaan.
Olen kiinnostunut ainoastaan saksalaisista.
Minä kuulun vain heille. Saksan kansalle annan itseni.
Kun teet itsestäsi "kansanmiestä",
pienillä jutuilla on väliä.
Hitlerin pukeutumistyyli ei ollut ylellinen.
Hänellä oli aina univormu.
Se, että hän lähti ensimmäisestä maailmansodasta -
uskoen, että sota tekee miehestä miehen,
oli tärkeää massojen kosiskelulle ja tuen hankkimiselle.
Entä ne -
viikset?
Viikset muuttivat muotoaan niistä,
jotka näkyvät 1. maailmansodan aikaan Hitleristä otetuissa kuvissa.
Jostain syystä hän muutti muotoaan.
Yhden teorian mukaan hän siisti ylelliset Kaiser Wilhelminsä,
jotta ne mahtuisivat sodassa kaasunaamarin alle.
Toisen teorian mukaan hän ajeli viiksensä muistuttaakseen sen ajan sankaria,
Hans Koeppenia.
Ehkä Hitler ei ollut kuolemattomuus mielessään.
Mutta joskus tulevalla tyrannilla -
käy tuuri.
Viiksistä tuli klassinen hammasharjamalli,
joka oli suosittu työväenluokkaisten ja keskiluokkaisten miesten keskuudessa -
Euroopassa.
Hitler näytti siten, millainen hänen taustansa oli.
Kun yhteys kansaan on sinetöity,
voi tuntua siltä, että kohtalonhetki on käsillä.
Mutta eipä hötkyillä.
Historiaan jäädäkseen -
ihmisistä on saatava ote vielä syvemmällä tasolla.
Alitajunnassa.
TAKTIIKKA: BRÄNDÄÄ LIIKKEESI
14 VUOTTA ENNEN KUIN HITLERISTÄ TULI DIKTAATTORI
Näistä 1920-luvun oluthuoneista lähtöisin oleva -
natsipuolue kasvoi,
mutta kymmenet oikeistopuolueet kilpailivat vallasta.
Jotta mikä tahansa tuote erottuisi edukseen, tarvitaan markkinointistrategia.
192 000 pulloa kulkee tästä ohi joka päivä.
Ja Hitler oli luontainen mainosmies.
Aivan kuin kone herättäisi ne eloon,
muuttaisi ne itsemme symboleiksi,
joita liikuttavat voimat, joita emme voi hallita,
lähtevät kyytiin, vaikka päämäärä ei ole tiedossa.
Hitler tunsi kuvan voiman.
Hän tiesi brändäyksen voiman.
Pelkkä mies ei riittänyt,
vaan mukaan tarvittiin kuvasto.
Mitä symboleihin tulee, on pakko myöntää,
että tämä on aika voimakas.
Ei ehkä ole kuuluisampaa tunnusta kuin -
hakaristi valkoisessa ympyrässä punaisella kankaalla.
Se on luultavasti kaikkien aikojen voimakkain symboli.
Oikea symboli on houkutteleva, mutta oikea voima on ihmisissä.
Heidän täytyy pukeutua menestystä varten.
*SUUNNITELLUT HUGO BOSS
Hitler noudatti käsikirjan ohjeita luodessaan ruskeapaitaiset joukkonsa.
Univormun saaminen ja osallistuminen johonkin suurempaan,
liikkeessä mukana oleminen, oli merkittävää ihmisten mielissä.
Univormu merkitsi uhrautumista,
velvollisuutta, tottelemista ja uskollisuutta.
Toisin sanoen univormussa kuuluu joukkueeseen.
Kuka ei haluaisi sitä?
Yhdenmukaisuus on ehdoton tyrannien tavoite.
Syy onnistumiseen on,
yllättävää kyllä, että he saavat seuraajansa vakuutettua siitä,
ettei kyse ole yhdenmukaisuudesta, vaan yksimielisyydestä.
Kun kasvavan liikkeen brändää ja yhdistää,
sitä on pian mahdotonta sivuuttaa.
Hitler houkutteli ihmisiä -
poliittisella prameudella.
Hakaristeillä, univormuissa marssivilla ihmisillä,
soihtukulkueilla, mahtipontisilla puheilla.
Sitä oli vaikea vastustaa. Jos olemme kerran tässä mukana -
ja osallistumme näytelmään, lähdetään mukaan.
Kuulostaa hauskalta.
Mutta vaikka tarjoaisi hyvän esityksen ja tyylin,
ei valtaannousu silti ole käsillä.
On laajennettava toimintaa.
Oikeat henkilöstöpäätökset ovat tärkeitä.
TAKTIIKKA: KOKOA JOUKKOSI
Kukaan ei hallitse yksin.
Ei Idi Amin,
ei Ludvig XIV, joka sanoi: "L'etat c'est moi." Valtio olen minä.
Kukaan ei hallitse yksin.
Kun kyse on valtaan astumisesta, tarvitaan luottotiimi -
tukemaan viestiä ja turvaamaan selusta.
Katsokaa vaikka.
Muammar Gaddafin lähimmät armeijan upseerit -
auttoivat häntä kaappaamaan vallan Libyan kuninkaalta -
ja muodostamaan hallituksen, jota hän johti yli 40 vuotta.
Saddam Hussein luotti perheenjäsenten -
tai heimonsa jäsenten tukeen koko valtakautensa ajan.
Josif Stalin ylensi tukijansa keskuskomiteassa -
ja pääsi näin vähitellen kilpailijoista eroon ja sai täyden vallan.
Mutta kun rakentaa tiimiä varmistaakseen oman valtansa,
kuka tahansa ei sovi joukkoon.
Johtajien tavoin sinäkin tarvitset erilaista osaamista -
toteuttaaksesi visiosi.
Tarvitaan hyvä organisoija pyörittämään ja levittämään liikettä.
Häikäilemätön sotilas,
joka värvää muita toteuttamaan mielijohteitasi.
Luotettava assistentti, joka auttaa pysymään aikataulussa -
ja kirjoittaa neronleimauksesi muistiin jälkipolville.
Ja sotasankari,
joka tekee vaikutuksen varakkaaseen eliittiin,
sillä vallankumous tulee kalliiksi.
Ja on aina pidettävä silmällä uusia lahjakkuuksia.
Liikkeen kasvaessa jotkut saattavat haastaa auktoriteettisi.
Älä siis koskaan unohda päällimmäistä vaatimusta.
Tarvitset ihmisiä, joiden uskollisuuteen voit luottaa.
Hitler saattoi aina luottaa tähän kaveriin,
josta tuli kaikkein luotettavin seuraaja.
Joseph Goebbels.
Goebbels palvoi Hitleriä.
Hän kuuli Hitlerin puhuvan tapahtumassa,
ihastui ja sanoi: "Hän on se oikea."
Goebbels ymmärsi median voiman,
elokuvan ja medianhallinnan voiman,
ja hän ymmärsi toiston merkityksen.
Joseph Goebbelsista tuli propagandapäällikkö.
On hyvä olla kykyjä. Mutta tärkeintä on, että seuraajat luottavat silloinkin,
kun homma lähtee käsistä.
Goebbels oli tosiuskovainen. Loppuvaiheessa bunkkerissa vuonna 1945 -
Goebbels vaimoineen myrkytti heidän kuusi lastaan ja sitten itsensä,
koska ei voinut kuvitella maailmaa ilman Hitleriä.
Se on uskollisuutta.
Jos olet noudattanut käsikirjan ohjeita vallan kaappaamisesta,
olet määritellyt jumalallisen tehtäväsi, hyödyntänyt ihmisten vihan,
luonut kansanläheisen imagon -
ja brändännyt liikkeellesi unohtumattoman identiteetin.
Ja sinulla on tukenasi lojaali porukka täynnä intoa.
Mutta viimeistä askelta varten tarvitaan vielä sopiva hetki.
Kun se koittaa, kannattaa olla valmiina.
TAKTIIKKA: ISKE OIKEALLA HETKELLÄ
Paineen kasvaessa ajoitus on kaikki kaikessa.
Ennen iskua tarvitaan kobramaista kärsivällisyyttä.
On oltava pelisilmää ja jaksettava odottaa.
Luota minuun. Kärsivällisyys palkitaan.
Minäpä näytän.
Kun Saddam Hussein oli Irakin varapresidenttinä,
hän kokosi itselleen lojaalin salaisen palvelun -
ja kaappasi sen avulla pomoltaan vallan.
Josif Stalin lämmitteli Leniniä seitsemän vuotta.
Vasta sitten Venäjän isä antoi hänen ottaa ohjat.
Ugandan Idi Amin -
kokosi kärsivällisesti armeijan oman kakwa-heimonsa jäsenistä,
jotka auttoivat kukistamaan presidentin.
Hitler melkein mokasi ohittaessaan tämän opetuksen ja ottamalla varaslähdön.
11 VUOTTA ENNEN KUIN HITLERISTÄ TULI DIKTAATTORI
Oluttupavallankaappaus.
Hitler yritti sekopäistä, puolivillaista vallankumousta -
johtamalla natsien joukkoa -
Münchenin kaduilla.
He yrittivät ottaa vallan Baijerin poliittiselta johdolta -
pitämällä heitä panttivankeina.
Viestinnässä oli puutteita.
Lopulta he lähtivät oluttuvasta ja joutuivat poliisin tulitukseen.
Se oli suuri virhe.
LANDSBERGIN VANKILA
Hitler joutui Landsbergin vankilaan.
Maailmalla hänet sivuutettiin lehdistössä.
New York Timesissa oli klassikoksi muodostunut teksti:
"On odotettavissa, että herra Hitler vetäytyy julkisuudesta."
Ja niin hän teki, eikä hänestä enää koskaan kuultu.
LOPPU
Ai niin.
Hitler on kuvassa yhden uskollisimman seuraajansa kanssa, Rudolf Hessin.
Hess kannusti häntä kirjoittamaan manifestiaan.
Siitä manifestista tuli tietenkin Mein Kampf, Taisteluni.
Tavoitteiden kirjaaminen paperille ja vankilasta vapautuminen -
eivät heti parantaneet tilannetta.
Oikeastaan tilanne paheni.
KULTAINEN 20-LUKU
Iloinen 20-luku oli itseilmaisun ja mahdollisuuksien aika.
Pukeutumistyyli ja elämäntapa, naiset olivat vapaampia.
Se oli jännittävää!
Eikä ollut.
Ei toiveikas tyranni kaipaa onnellista kansaa.
1920-luku oli hiljaista aikaa Hitlerille.
Aika oli poliittisesti vaikeaa.
NATSIPUOLUE 2,6 %
Mutta onneksi hyvät ajat eivät kestä ikuisesti.
Lokakuussa 1929 USA:n pörssi romahti,
ja markkinat maailmalla seurasivat perässä.
Pian laman jälkeen natsipuolue pääsi vauhtiin.
Ennen 1930-luvun suurta lamakautta ei ollut itsestään selvää,
että natsipuolueesta tulisi suurin puolue.
Heinäkuussa 1932 natsipuolueen suosio oli huipussaan,
joten Hitler nimitettiin kansleriksi.
30. TAMMIKUUTA 1933 HITLER NIMITETTIIN SAKSAN KANSLERIKSI
Kun Hitler nimitettiin virkaan, hänen valtansa ei ollut absoluuttista.
Hänen yläpuolellaan oli vielä presidentti.
Hänen oli tartuttava tilaisuuksiin, jotka vahvistaisivat hänen valtaansa.
Mikään ei ole niin hyvä mahdollisuus kuin kunnon kriisi.
Valtiopäivätalon tuhopoltto antoi mahdollisuuden toimia.
27. HELMIKUUTA 1933
Mikä olisi kamalampaa kuin hallituksen sydämen palaminen maan tasalle?
Mutta Hitlerin saapuessa paikalle, hän vaikutti oudon innostuneelta.
"Todistatte uuden aikakauden alkua Saksan historiassa",
hän sanoi toimittajalle.
Hän kiiruhti natsien virallisen sanomalehden toimitukseen -
ja työskenteli aamuun asti.
Seuraavana päivänä Hitlerin artikkelissa syytettiin tuhopoltosta kommunisteja.
Oli myös erilaisia teorioita tapahtuneesta.
Jotkut uskoivat, että Hitlerin ohjeesta toimivat natsit sytyttivät palon -
kerätäkseen aatteelleen kannatusta.
Hitler ei huhuista välittänyt,
vaan vaati hallituksen ministereitä allekirjoittamaan laatimansa asetuksen,
jonka avulla Saksasta tulisi natsien hallitsema poliisivaltio.
Hän vei sen presidentti Paul von Hindenburgille.
Von Hindenburgista ei ollut vastusta Hitlerin tahdolle -
eikä käynnissä olevalle kriisille.
Lakiasetus antoi Hitlerille vallan vangita vastustajia,
hajottaa muut puolueet ja hiljentää lehdistön.
Hitler oli etsinyt tilaisuutta -
rajoittaa kansalaisvapauksia ja murskata opposition,
ja hän löysi sen.
Potentiaaliset diktaattorit tietävät vaistomaisesti,
että uhattuina ihmiset -
etsivät vahvaa johtajaa -
ja tukevat vahvaa miestä.
Kaikki oli valmista ja täytyi vain odotella.
17 kuukautta myöhemmin von Hindenburg kuoli,
ja Adolf Hitleristä tuli sekä Saksan presidentti että kansleri.
Oli kulunut 16 vuotta siitä, kun hän käsitti kohtalonsa sodassa.
Ja se oli vasta alkua.
Jos olet päässyt näin pitkälle, onneksi olkoon!
Olet rakentanut liikkeen ja tarttunut vallan kahvaan.
Mutta sitten huonot uutiset.
Et ole enää altavastaaja.
Olet johdossa,
ja se tarkoittaa sitä, että selässäsi on valtava maalitaulu.
Miten valta keskitetään -
ja kilpailijat pidetään aisoissa?
Jatkaessasi matkaa tyranniksi anna Saddam Husseinin vastata -
jokaisen uuden tyrannin mieltä painavaan kysymykseen.
Miten pedot pidetään loitolla?
Tekstitys: Sirpa Kaajakari